Document ID: /fineweb-2-swissfilter-quality_10-filterrobots/filtered/01308.jsonl.gz/1202

Shkenca kompjuterike
Ilir JusufiProf. shkenca kompjuterike
Ilir Jusufi tashmë ka titullin doktor shkence (Ph.D.) i shkencave kompjuterike që nga 7 qershori, 2013.
Ai prezantoi temën e tij të titulluar “Rrjetet Multidimensionale – Teknikat e Visualizimit dhe Ndërveprimit” (Angl. “Multivariate Networks – Visualization and Interaction Techniques”) para një komisioni të profesorëve internacional.
Oponent ishte Prof. Dr. Jessie Kenedy nga Edinburgh Napier University në Skotlandë. Në përbërje të komisionit ishin dy profesor nga Suedia, Prof. Dr. Marcelo Milrad nga Linaeus University dhe Prof. Dr. Mikael Jern nga Linköping University si dhe Prof. Dr. Hans Hagen nga Techniche Universität Kaiserslautern në Gjermani. Mbrojtja u moderua nga Prof. Dr. Arianit Kurti nga Linnaeus University.
Ai kreu studimet në Universitetin e Evropës Juglindore në Tetovë. Studimet master dhe të doktoraturës i vazhdoi në Växjö të Suedisë, përkatësisht në Linaeus University ku edhe kishte punuar si asistent në disa lëndë në fakultetin e shkencave kompjuterike si dhe kishte marrë pjesë në mentorimin e disa temave të studentëve.
Gjatë studimeve në Suedi, Dr. Jusufi kishte publikuar dhjetëra artikuj në gazeta dhe konferenca të ndryshme shkencore internacionale si dhe kishte marrë pjesë në seminare dhe vizita shkencore në vende te ndryshme: SHBA, Gjermani, Angli, Austri, Spanjë dhe Suedi.
Dr. Jusufi, përpos tjerash gjithashtu ka fituar edhe shpërblimin e punimit më të mirë në konferencën për Analizë Vizuale të të dhënave (VDA’12) ne Burlingame te SHBA-ve.
Aktivitetet e mëtutjeshme shkencore, të dr. Jusufit do të vazhdojnë në UC Davis në Kaliforni të SHBA-ve ku do të punojë si hulumtues post-doktoral për visualizimin e punës së super kompjuterëve.
Dr. Jusufi është me origjinë nga fshati Raincë, një fshat i komunës së Preshevës. Ai momentalisht jeton dhe punon me familje në Suedi, nga ku do të vazhdojë karrierën shkencore dhe akademike në SHBA.
20.06.2013
Biografi e shkurt
- Emri MbiemriIlir Jusufi
- Prejardhja: Preshevë-Serbi
- Vendi ku vepron:Suedi
- Profesioni:Prof. shkenca kompjuterike
- Kontakti ww.ilirjusufi.com
E-Diaspora
- Një grua shqiptare humb jetën gjatë pushimeve në Zvicër 43-vjeçarja kishte shkuar në pushime me familjen e saj, por ndërroi jetë në Zvicër ...
- Dy shqiptarë të vdekur nga shembja e urës në Itali Kjo ambasadë njofton se Marjus Djerri dhe Edi Bokrina janë dy të rinjtë mes 37 viktimave...
- Shembja e urës në Gjenovë: Një shqiptar i lënduar dhe një i humbur Shqiptarë që jetojnë në Gjenovë të Italisë bëjnë të ditur se një shqiptar është në spital,...
Jeta në Zvicër
- Sa persona kanë shkuar për xhihad nga Zvicra? Numri i udhëtarëve të motivuar nga xhihadi që shkojnë ose aktuaisht janë në zonat e konfliktit...
- Në Zvicër ndalohen tri modele të veturave gjermane me naftë Agjencia Zyrtare e Rrugëve në Zvicër (FEDRO) ka marrë vendim që nga kjo e premte (sot)...
- Diskriminimi për shkak të orientimit seksual: drejt rritjes së mbrojtjes Në mbledhjen e tij të datës 15 gusht 2018, Këshilli Federal u njoftua me draftin e...